(2)Vijeće je 9. srpnja 2019. i 20. srpnja 2020. Švedskoj uputilo preporuke u kontekstu europskog semestra. Vijeće je Švedskoj posebno preporučilo da ulaganja usmjeri u zelenu i digitalnu tranziciju, na obrazovanje i vještine te istraživanje i inovacije, vodeći računa o regionalnim razlikama. S obzirom na funkcioniranje tržišta stambenih nekretnina, Vijeće je Švedskoj preporučilo da ukloni rizike povezane s visokim dugom kućanstava, stimulira ulaganja u stanogradnju ondje gdje se nedostatak stambenih nekretnina najviše osjeća i poboljša učinkovitost tržišta stambenih nekretnina. Vijeće je preporučilo i poboljšanje učinkovitosti i provedbe okvira za sprečavanje pranja novca. Vijeće je pozvalo Švedsku da u skladu s općom klauzulom o odstupanju iz Pakta o stabilnosti i rastu poduzme sve mjere potrebne kako bi učinkovito odgovorila na pandemiju bolesti COVID-19, održala gospodarstvo i pružila potporu oporavku koji će uslijediti. Kada to gospodarski uvjeti dopuste, Švedska bi trebala provoditi fiskalne politike s ciljem postizanja razboritih srednjoročnih fiskalnih pozicija i osiguravanja održivosti duga, uz istodobno poticanje ulaganja. Konačno, Švedskoj je savjetovano da osigura otpornost zdravstvenog sustava. Nakon što je ocijenila napredak u provedbi tih preporuka za Švedsku u trenutku dostave plana za oporavak i otpornost, Komisija je zaključila da je preporuka o uvođenju 5G mreže u potpunosti provedena. Znatan napredak postignut je u području održivog prometa kao i poduzimanju svih potrebnih mjera kako bi se učinkovito odgovorilo na pandemiju, održalo gospodarstvo i pružilo potporu oporavku koji će uslijediti.

(23)U skladu s obavijesti „Tehničke smjernice o primjeni načela nenanošenja bitne štete u okviru Uredbe o Mehanizmu za oporavak i otpornost” koju je donijela Europska komisija, Švedska je dostavila obrazloženje u kojem je navedeno da sve mjere iz njezina plana za oporavak i otpornost ne nanose bitnu štetu nijednom okolišnom cilju. Posebna pozornost posvećena je mjerama čiji je učinak na okolišne ciljeve potrebno pomno nadzirati. Švedska je dostavila dostatne dokaze i predviđa provedbu mjera za ublažavanje kako bi se izbjegla bitna šteta, što bi se trebalo osigurati relevantnim ključnim etapama. To se posebno odnosi na programe ulaganja u istraživanje, razvoj i inovacije te opsežne programe potpore u okviru inicijative „Industrijski skok” i inicijative „Klimatski skok” za smanjenje emisija stakleničkih plinova, što može uključivati postrojenja obuhvaćena sustavom EU-a za trgovanje emisijama (ETS).

(19)Simulacije službi Komisije pokazuju da plan za oporavak i otpornost, zajedno s ostalim mjerama Instrumenta Europske unije za oporavak, ima potencijal za povećanje BDP-a Švedske za od 0,2 % do 0,3 % do 2026., što ne uključuje mogući pozitivan učinak strukturnih reformi. Očekuje se da će se planom za oporavak i otpornost doprinijeti i zapošljavanju, posebno u razdoblju 2021.–2022. Očekuje se da će najvažniji trajni pozitivni učinci na rast, produktivnost i fiskalnu održivost u srednjoročnom i dugoročnom razdoblju proizaći iz reformi socijalne sigurnosti i mirovina te izmjena u zakonodavstvu o tržištu rada.

(18)U skladu s člankom 19. stavkom 3. točkom (c) Uredbe (EU) 2021/241 i kriterijem 2.3. iz Priloga V. toj uredbi očekuje se da će plan za oporavak i otpornost snažno utjecati (ocjena A) na jačanje potencijala rasta, otvaranje radnih mjesta i ekonomsku, socijalnu i institucionalnu otpornost Švedske, čime se doprinosi provedbi europskog stupa socijalnih prava, među ostalim i promicanjem politika za djecu i mlade, te na ublažavanje ekonomskih i socijalnih posljedica krize uzrokovane bolešću COVID-19, čime se jačaju ekonomska, socijalna i teritorijalna kohezija i konvergencija unutar Unije.

(39)Švedska je uglavnom dostavila detaljnu raščlambu pojedinačnih procjena troškova za sva ulaganja i reforme s povezanim troškovima koji su uključeni u plan za oporavak i otpornost. Opravdanost troškova prvenstveno se temelji na usporedbi s prošlim ili paralelnim projektima koji su po svojoj prirodi slični predloženim mjerama. Za mjere za koje se troškovi ne mogu detaljno utvrditi ex ante, kao što su programi koji se temelje na potražnji s pozivima na podnošenje prijedloga, Švedska je dostavila dokaze kojima se dokazuje da ukupni iznos koji će se potrošiti nije nerazmjeran potrebama za financiranje ciljnih sektora. Ocjena troškova pokazuje da je većina troškova u planu za oporavak i otpornost razumna i vjerodostojna. Međutim, činjenica da za neke mjere veza između obrazloženja i samog troška nije potpuno jasna isključuje ocjenu A za ovaj kriterij. Konačno, procijenjeni ukupni trošak plana za oporavak i otpornost u skladu je s načelom troškovne učinkovitosti te je razmjeran očekivanom nacionalnom ekonomskom i socijalnom učinku.

(36)Ministarstvo financija Švedske odgovorno je za svekupnu provedbu švedskog plana za oporavak i otpornost, dok je švedsko nacionalno financijsko tijelo odgovorno za praćenje ostvarenja ključnih etapa i ciljnih vrijednosti. One su dovoljno jasne i realne za praćenje i provjeru njihova ostvarenja te se temelje na relevantnim, prihvatljivim i pouzdanim pokazateljima. Očekuje se da će mehanizmi provjere, prikupljanje podataka i odgovornosti koje su opisala švedska tijela biti dovoljno pouzdani da bi se na odgovarajući način opravdali zahtjevi za isplatu. Ključne etape i ciljne vrijednosti relevantne su i za mjere koje su već dovršene i koje su prihvatljive za financiranje u skladu s člankom 17. stavkom 2. Uredbe (EU) 2021/241. Postupno ostvarenje tih ključnih etapa i ciljnih vrijednosti u zadovoljavajućoj mjeri potrebno je da bi se opravdali zahtjevi za plaćanje.

(34)Trajan učinak plana za oporavak i otpornost može se pojačati i sinergijama između plana za oporavak i otpornost i drugih programa, uključujući one koji se financiraju iz fondova kohezijske politike, posebno uklanjanjem teritorijalnih izazova i promicanjem uravnoteženog razvoja. Očekuje se da će se pratećim strukturnim reformama za povećanje potencijala rasta ojačati inovacijsku bazu švedskog gospodarstva i ukloniti makroekonomske neravnoteže te dodatno doprinijeti uravnoteženom i održivom rastu nakon razdoblja obuhvaćenog planom za oporavak i otpornost.

(33)Planom za oporavak i otpornost podupiru se socijalna i teritorijalna kohezija i konvergencija, za koju se očekuje da će imati i pozitivan dugoročni učinak. Mjera za širokopojasnu povezanost usmjerena je prema regijama bez cjelovite širokopojasne pokrivenosti te se time promiče regionalna kohezija u odnosu na manje naseljena područja u zemlji. To bi trebalo omogućiti sudjelovanje u uzlaznoj socijalnoj i gospodarskoj mobilnosti potaknutoj digitalizacijom. Očekuje se da će ulaganja u obrazovanje, koja su uglavnom usmjerena na strukovno obrazovanje i obrazovanje pojedinaca s posebnim poteškoćama na tržištu rada, kao i programi za poboljšanje znanja švedskog jezika među svim stanovnicima, imati dugoročan pozitivan učinak na socijalnu koheziju i integraciju. Mjerama usmjerenima na poticanje inovacija i suzbijanje negativnih učinaka demografskih trendova podupire se povećanje produktivnosti i održivost javnih financija. Njima se pridonosi jačanju kapaciteta za potporu budućim ulaganjima kojima se potiče rast.

(32)Očekuje se da će provedba mjera iz plana za oporavak i otpornost uzrokovati strukturne promjene u gospodarstvu jačanjem njegova inovacijskog kapaciteta, okolišne održivosti, digitalnih vještina i socijalne kohezije. Njime se povećava udio poreza za zaštitu okoliša, čime se doprinosi postizanju klimatskih ciljeva Švedske i čime bi se trebala ubrzati zelena transformacija gospodarstva. To je dodatno naglašeno promicanjem inovativnih tehnologija za rješenja bez korištenja fosilnih goriva u energetski intenzivnim industrijama.

(27)Mjerama iz plana za oporavak i otpornost doprinosi se postizanju klimatskog cilja Unije do 2050. te cilju Švedske da do 2045. postigne ugljičnu neutralnost.

Zaštita financijskih interesa Unije

(40)U skladu s člankom 19. stavkom 3. točkom (j) Uredbe (EU) 2021/241 i kriterijem 2.10. iz Priloga V. toj uredbi aranžmani predloženi u planu za oporavak i otpornost i dodatne mjere sadržane u ovoj Odluci primjereni su (ocjena A) za sprečavanje, otkrivanje i ispravljanje korupcije, prijevara i sukoba interesa pri korištenju sredstava stavljenih na raspolaganje na temelju te uredbe i očekuje se da će se aranžmanima djelotvorno izbjeći dvostruko financiranje sredstvima na temelju te uredbe i drugih programa Unije. Time se ne dovodi u pitanje primjena drugih instrumenata i alata za promicanje i osiguranje usklađenosti s pravom Unije, među ostalim za sprečavanje, otkrivanje i ispravljanje korupcije, prijevara i sukoba interesa te za zaštitu proračuna Unije u skladu s Uredbom (EU, Euratom) 2020/2092 Europskog parlamenta i Vijeća.

(41)Plan za oporavak i otpornost prate provedbene mjere, uključujući sveobuhvatne zaštitne mjere u pogledu kontrole i revizije, podložno cjelokupnoj provedbi posebnih namjenskih ključnih etapa u tom području. Ministarstvo financija snosi sveukupnu odgovornost za provedbu plana za oporavak i otpornost te je u ime svih subjekata javnog sektora odgovorno za operativne i administrativne aspekte plana za oporavak i otpornost. Ministarstvo financija odgovorno je i za obradu i osiguravanje centraliziranog odgovora na zahtjeve za informacije i pristup podacima o krajnjim primateljima. Prikupljanje i pohranu takvih podataka osiguravaju tijela odgovorna za provedbu plana za oporavak i otpornost. Kako bi se osigurala koherentnost u provedbi plana za oporavak i otpornost, glavno tijelo za reviziju je švedsko nacionalno tijelo za financijsko upravljanje (ESV), koje pomaže Ministarstvu financija u njegovim sveukupnim koordinacijskim dužnostima. Nacionalni ured za reviziju sudjeluje i u periodičnim revizijama učinkovitosti, djelotvornosti i pouzdanosti računa i svoj mandat koji mu je dodijelio parlament izvršava neovisno od vlade.

(42)Sustav unutarnje kontrole opisan u švedskom planu za oporavak i otpornost pouzdan je i dobro strukturiran, uloge i odgovornosti provedbenih subjekata jasno su definirane, a relevantne funkcije kontrole primjereno odvojene. Ključne etape trebalo bi utvrditi zahtjevima za stupanje na snagu zakonodavnih izmjena kojima se utvrđuju zakonski mandati za tijela uključena u koordinaciju, praćenje, kontrolu i reviziju provedbe švedskog plana za oporavak i otpornost, kojima se posebno utvrđuju mandati svih vladinih subjekata koji su uključeni u operativne aspekte provedbe plana za oporavak i otpornost, imenovanje tijela za reviziju i tijela odgovornog za razradu strategije revizije provedbe RRP-a. Te ključne etape trebale bi osigurati da sustav uključuje najmanje sljedeće funkcionalnosti: (a) prikupljanje podataka i praćenje ostvarenja ključnih etapa i ciljnih vrijednosti; i (b) prikupljanje i pohranu podataka te osiguravanje pristupa podacima koji su propisani člankom 22. stavkom 2. točkom (d) podtočkama od i. do iii. Uredbe (EU) 2021/241.

Koherentnost plana za oporavak i otpornost

(43)U skladu s člankom 19. stavkom 3. točkom (k) Uredbe (EU) 2021/241 i kriterijem 2.11. iz Priloga V. toj uredbi plan za oporavak i otpornost u velikoj mjeri (ocjena A) sadržava mjere za provedbu reformi i projekata javnih ulaganja koje čine koherentna djelovanja.

(44)Plan za oporavak i otpornost odlikuje se dosljednom vizijom oporavka kao sredstva za ubrzanje zelene i digitalne tranzicije te za poticanje socijalne kohezije, pokazujući koherentnost komponenata i pojedinačnih mjera. Reforme i ulaganja u svakoj komponenti dosljedni su i uzajamno se nadopunjuju, a među komponentama postoji sinergija i komplementarnost. Primjerice, očekuje se da će se reformom za poticanje strukovnog osposobljavanja u području zdravstvene i socijalne skrbi zajedno s izobrazbom za švedski jezik savladati izazovi povezani sa skupinama u nepovoljnom položaju na tržištu rada. Istodobno bi se tom reformom trebalo pomoći u osiguravanju visokokvalitetnih usluga skrbi, čime se nadopunjuje posebna inicijativa za skrb o starijim osobama i mjera za reguliranje profesije medicinskih sestara/medicinskih tehničara.

Ravnopravnost

(45)Plan za oporavak i otpornost uključuje mjere za koje se u različitoj mjeri očekuje da će Švedskoj pomoći u svladavanju izazova u području rodne ravnopravnosti i jednakih mogućnosti za sve, posebno obrazovanja i osposobljavanja, usmjerenih, među ostalim, na mlade, osobe migrantskog podrijetla i osobe s posebnim potrebama. Plan za oporavak i otpornost odražava vladin opći cilj politike rodne ravnopravnosti prema kojem žene i muškarci imaju jednaku mogućnost oblikovanja društva i vlastitih života. Očekuje se da će plan za oporavak i otpornost biti važan alat za promicanje rodne ravnopravnosti i donošenje rodno osjetljivog proračuna.

Samoprocjena sigurnosti

(46)Samoprocjena sigurnosti u skladu s člankom 18. stavkom 4. točkom (g) Uredbe (EU) 2021/241 nije dostavljena jer je Švedska nije smatrala potrebnom.

Postupak savjetovanja

(47)U pripremnim fazama švedskog plana za oporavak i otpornost održana su brojna savjetovanja sa socijalnim partnerima i poslovnim organizacijama, među ostalim u okviru nacionalne koordinacije europskog semestra na razini nadležnih službi. Održan je sastanak s predstavnicima civilnog društva. Relevantni dionici, kao što su interesne skupine, poduzeća i predstavnici općina i regija, podnijeli su prijedloge u tom procesu. Reformama ili mjerama u planu za oporavak i otpornost koje uključuju promjenu postojećeg zakonodavstva prethodilo je, ili se očekuje da će im prethoditi, podnošenje prijedloga relevantnim tijelima, općinama, udrugama i pojedincima.

(48)Prema potrebi, predmetni dionici trebali bi i dalje biti uključeni u provedbu odgovarajućih mjera kako bi se osiguralo da nadležna tijela imaju stalan kontakt s građanima, poduzećima, općinama i regijama. Kako bi se osiguralo da relevantni akteri preuzmu odgovornost ključno je da se u provedbu ulaganja i reformi iz plana za oporavak i otpornost uključe sva relevantna lokalna tijela i dionici, uključujući socijalne partnere.

Pozitivna ocjena

(49)Nakon Komisijine pozitivne ocjene švedskog plana za oporavak i otpornost i zaključka da je plan za oporavak i otpornost u zadovoljavajućoj mjeri usklađen s kriterijima za ocjenjivanje utvrđenima u Uredbi (EU) 2021/241, u skladu s člankom 20. stavkom 2. te uredbe i Prilogom V. toj uredbi, ovom bi Odlukom trebalo utvrditi reforme i projekte ulaganja koji su potrebni za provedbu plana za oporavak i otpornost, relevantne ključne etape, ciljne vrijednosti i pokazatelje, i iznos koji Unija stavlja na raspolaganje za provedbu plana za oporavak i otpornost u obliku bespovratne financijske potpore.

Financijski doprinos

(50)Procijenjeni ukupni troškovi plana za oporavak i otpornost Švedske iznose 33 304 030 000 SEK, što je jednako 3 289 286 914 EUR na temelju referentne stope ESB-a za EUR/SEK od 28. svibnja 2021. S obzirom na to da je plan za oporavak i otpornost u zadovoljavajućoj mjeri usklađen s kriterijima za ocjenjivanje iz Uredbe (EU) 2021/241, a procijenjeni ukupni troškovi plana za oporavak i otpornost viši su od maksimalnog financijskog doprinosa dostupnog za Švedsku, financijski doprinos dodijeljen za plan za oporavak i otpornost Švedske trebao bi biti jednak ukupnom iznosu financijskog doprinosa dostupnog za Švedsku.

(51)U skladu s člankom 11. stavkom 2. Uredbe (EU) 2021/241 izračun maksimalnog financijskog doprinosa za Švedsku ažurirat će se do 30. lipnja 2022. U skladu s člankom 23. stavkom 1. te uredbe iznos za Švedsku koji ne premašuje maksimalni financijski doprinos iz članka 11. stavka 1. točke (a) te uredbe trebalo bi sada staviti na raspolaganje za pravne obveze do 31. prosinca 2022. Bude li to potrebno nakon ažuriranja maksimalnog financijskog doprinosa, Vijeće bi na prijedlog Komisije trebalo izmijeniti ovu Odluku tako da se bez nepotrebne odgode uključi ažurirani maksimalni financijski doprinos izračunan u skladu s člankom 11. stavkom 2. te uredbe.

(52)Potpora će se financirati pozajmljivanjem od strane Komisije u ime Unije na temelju članka 5. Odluke Vijeća (EU, Euratom) 2020/2053. Potpora bi se trebala isplatiti u obrocima nakon što Švedska u zadovoljavajućoj mjeri ostvari relevantne ključne etape i ciljne vrijednosti utvrđene u vezi s provedbom plana za oporavak i otpornost.